Karpatas

Karpatas () – Graikijai priklausanti sala Egėjo jūroje, yra tarp Kretos ir Rodo salų, antra pagal dydį Dodekaneso salyne. Plotas 300 km². Sala ištįsusi iš šiaurės į pietus. Paviršius kalnuotas, iškyla iki 1215 m (Kali Limnio k.). Būdingi karstiniai reiškiniai. Aplink yra kelios mažesnės salelės, tarp jų – žemės drebėjimo atskirta Sarija.

2011 m. Karpate gyveno 6181 gyventojas. Didžiausia gyvenvietė ir uostas – Pigadija, kitos gyvenvietės – Karpatas, Olimpas, Arkasa. Vystomas turizmas, auginami javai, alyvmedžiai, veisiamos avys, ožkos. Iš salos keltai kelia į Pirėją ir Heraklioną. Yra tarptautinis oro uostas.

Karpatas minimas Homero „Iliadoje“ kaip Κράπαθόν, o Rodo Apolono „Argonautikoje“ Karpatas yra pagrindinis uostas, kuriame renkasi argonautai. Nuo 400 m. pr. m. e. Karpatas pateko į Rodo valdžią.

Šaltiniai 

Graikijos salos